Rino Serra/Le fior dël mal/073


LXXIII. Ël botal ëd l'òdio 
L'òdio l'é 'l botal ëd le Danaidì spalie 
La vendëtta përdùa dai brass ross e fòrt, 
A l'ha un bel rubaté ant soe tënëbre veuide 
An gròss sigilin pien ëd sangh e lerme 'd mòrt, 

Ël Demòni a fà 'd përtus segret a sti abim, 
Dai quaj a scaperìo mila agn ëd sudor e sfòrs, 
Cand ëdcò chila a savèissa rianimé bin 
Soe vitime, për sgnacheje e arsussité ij sò còrp. 

L'òdio l'é un cioch al fond ëd na taverna, 
Ch'a sent sempe nasse la sej da minca licor 
E as moltiplica come l'idra 'd Lerna. 

Ma ij bèiveur content a conòsso sòi vincitor 
E l'òdio l'é votà a soa maledeta fàula 
Ëd podèisse mai andeurme sot la tàula. 

Rino Serra
Leteratura piemontèisa
Baudelaire